Embriologiekenner gaan getuig in tugsaak teen dokter wat aborsie glo afraai | Maroela Media
'n Dosent in menslike anatomie en embriologie is een van die getuies wat die verdediging na verwagting gaan roep in die Raad vir Gesondheidsberoepe (RGB) se tugverhoor van dr. Jacques de Vos (32).
Die saak teen hom sloer al jare lank. Dit moes aanvanklik op 3 en 4 Oktober in Kaapstad hervat word, maar is nou wéér uitgestel – dié keer tot 28 Oktober, omdat die RGB versuim het om sekere dokumente aan De Vos se regspan te voorsien.
"Die genetiese kode word op hierdie tydstip saamgestel en gevolglik word die toekomstige fisieke eienskappe daarvan presies gedefinieer. As 'n mens dus op hierdie tydstip die DNS kon lees, kan hy die volwasse vorm so noukeurig voorspel as wat dit sou lyk deur die identiese tweeling van die volwassene te ondersoek as ['n tweeling] wel bestaan.
"Daar is geen spesifieke gebeurtenis wat die ontwikkelende fetus op 19 weke definieer nie. Sy hart het begin klop ná 24 dae van embrionale ontwikkeling (3 ½ weke). Vroeë breinontwikkeling is teenwoordig teen vyf weke, vingers op sewe weke en tone 'n week later.
"Sommige fetale bewegings word deur sommige vroue ervaar tydens hul eerste swangerskap op die 18de tot 20ste swangerskapsweke, wat ooreenstem met 16 tot 18 weke van die ontwikkeling van die fetus," lui Warton se beëdigde verklaring.
Hy sê daar kan wetlik of filosofies gedebatteer word oor sy of haar status, maar dit is heeltemal redelik vir iemand wat só 'n fetus sien om hom of haar as 'n klein mensie te beskou.
"In my ervaring is dit 'n normale reaksie wanneer daar na 'n fetus gekyk word."
Sterkte aan Dr de Vos. Hoop jy wen die saak.
Dr de Vos, ek is baie trots op jou en mag jy die saak wen.
Sterkte dokter!!! Ek wonder hoe verwys daai mense na hul ongebore baba's. Hetsy jy die geslag weet al dan nie. My oudste het ons vroeg al die geslag geweet, so ek het na my seun verwys. Jongste wou not a dem "wys" nie, maar ek het na my kind verwys, al het ek vermoed dis ook 'n seuntjie. As daar 'n hartklop is, dui dit op lewe, so dis alreeds 'n mens in my oë. Elkeen is geregtig op sy of haar opinie, maar ek wil rerig graag weet, hoe verwys hulle na hul ongebore kind? Dit? Die ding? As… Lees meer »